Сладки вечери - melnicata.com Новинарският сайт на Несебър
Сладки вечери
on 04 Ян 2018
И така, настъпи сезонът на студените дни и вкусните трапези. Но най-вече на дългите вечери, в които се чудим с какво можем да си уплътним времето. Да, хубаво е да се сгушим на дивана с книжка или пък да гледаме хубав филм. Но понякога и това омръзва, а зимата никак не е кратка. Затова ето едно предложение от нас, което освен, че ще ви уплътни добре едни 2 часа, ще може да ангажира и малките членове на семейството ви. Да не говорим за ароматът, който ще се разнесе из цялата къща и ще събуди дори най-дълбоко заспалите домашни любимци J
Та нашето предложение е да направите добрите стари меденки. Класическа и много лесна рецепта, която общо с печенето на малко повече от 4 тави меденки, ще ви отнеме не повече от 2 часа.
Първо си пригответе продуктите. Хубавото на тези меденки е, че не изискват специални продукти. Нужни са 2 яйца, ¾ чаша кафява захар, 1 чаша разтопен или мек мед, 1 чаша олио, 1 ч.л сода за хляб и между 3 и 4 чаши пълнозърнесто брашно. Забърквате и слагате във фризер или направо на терасата на студено за 10-15 мин., за да се стегне добре тестото. Така не е нужно да слагате повече брашно, меденките ще станат хрупкави, но не твърди, а тестото ще се точи лесно. И така – разточвате, правите различни фигурки или пък топчета и печете на загрята фурна на 160-170 градуса. После пък ако искате като изстинат добре, можете да ги украсите за повече настроение. Различното в тези меденки е, че не се позлват подправки. Така усещате вкуса на меда.
И така, имате занимавка за цяла вечер, вкусни меденки, щастливи деца и не на последно място – в къщата ви ухае прекрасно поне до следващия ден! Вървят чудесно с джинджифилов чай с канела или пък с топъл шоколад. А ние от melnicata.comви напомняме да не се притеснявате да ги споделяте със съседите, те със сигурност за усетили прекрасния аромат.
Вижте още: Хем постно, хем вкусно, хем полезно!